Oficiālais Vēstnesis L 390 , 30/12/1989 Lpp. 0018 - 0021

Speciālizdevums somu valodā: Nodaļa 7 Sējums 3 Lpp. 0196

Speciālizdevums zviedru valodā: Nodaļa 7 Sējums 3 Lpp. 0196



Padomes Regula (EEK) Nr. 4060/89 (1989. gada 21. decembris) par kontroles pasākumu atcelšanu, ko veic uz dalībvalstu robežām autoceļu un iekšējo ūdensceļu transporta jomā EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 75. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā Līgumam atbilstošās kopējās transporta politikas svarīgs elements ir panākt pakalpojumu sniegšanas brīvību transporta jomā; tā kā tātad šīs politikas mērķis ir palielināt dažādu transportlīdzekļu plūsmas intensitāti Kopienas teritorijā; tā kā Kopiena paredzējusi ieviest pasākumus, kuru mērķis ir laika periodā, kas beidzas 1992. gada 31. decembrī, pakāpeniski izveidot iekšējo tirgu, kas ir telpa bez iekšējām robežām, kurā saskaņā ar Līguma noteikumiem ir nodrošināta preču, personu, pakalpojumu un kapitāla brīva aprite; tā kā saskaņā ar Komisijas Balto grāmatu Komisijai jānāk klajā ar priekšlikumu Padomei, lai atceltu kontroles pasākumus uz robežām un formalitātes, kas saistītas ar iekšzemes transporta līdzekļiem un dokumentāciju; tā kā, ievērojot pastāvošos Kopienas un attiecīgo valstu tiesību aktus autoceļu un iekšējo ūdensceļu transporta jomā, dalībvalstis veic pārbaudes un inspekcijas attiecībā uz tehniskiem raksturlielumiem, atļaujām un citu dokumentāciju, kurai autoceļu un iekšējo ūdensceļu transportlīdzekļiem jāatbilst; tā kā vēl arvien ir pamats veikt šīs pārbaudes un inspekcijas, lai novērstu šķēršļus transporta tirgus organizēšanai un garantētu autoceļu un iekšējo ūdensceļu drošību; tā kā saskaņā ar pastāvošiem Kopienas tiesību aktiem un citiem normatīviem aktiem dalībvalstis var brīvi organizēt un veikt iepriekšminētās pārbaudes un inspekcijas jebkurā vietā pēc saviem ieskatiem, bet praksē dalībvalstis parasti tās veic uz savām robežām; tā kā šādas pārbaudes un inspekcijas ar tādu pašu iedarbīgumu var veikt visā attiecīgo dalībvalstu teritorijā un tādēļ konkrētās valsts robežas šķērsošanai nevajadzētu būt par ieganstu šādu darbību veikšanai, IR PIEŅĒMUSI ŠO REGULU. 1. pants Šo regulu piemēro kontroles pasākumiem, ko dalībvalstis veic saskaņā ar Kopienas vai attiecīgās valsts tiesību aktiem autoceļu un iekšējo ūdensceļu pārvadājumu jomās, kuriem izmanto kādā dalībvalstī reģistrētus vai apgrozībā laistus transportlīdzekļus. 2. pants Šajā regulā: a) "robeža" nozīmē vai nu iekšējo robežu Kopienas teritorijā, vai ārējo robežu, ja pārvadājumi starp dalībvalstīm ir saistīti ar trešās valsts šķērsošanu; b) "kontroles pasākums" nozīmē jebkādu pārbaudi, inspekciju vai formalitāti, ko pie dalībvalstu robežām veic attiecīgās valsts iestādes un kas ietver attiecīgo autoceļu vai ūdensceļu transportlīdzekļu brīvās aprites pārtraukšanu vai ierobežošanu. 3. pants Pielikumā minētos kontroles pasākumus, kurus saskaņā ar Kopienas vai attiecīgās valsts tiesību aktiem veic autoceļu un iekšējo ūdensceļu pārvadājumu jomās starp dalībvalstīm, turpmāk veic nevis kā robežkontroli, bet vienīgi kā parasto kontroles procedūru daļu, ko nediskriminējoši piemēro visā dalībvalsts teritorijā. 4. pants Šī regula stājas spēkā 1990. gada 1. jūlijā. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 21. decembrī Padomes vārdā — priekšsēdētāja E. Cresson [1] OV C 58, 7.3.1989., 7. lpp. [2] OV C 158, 26.6.1989., 55. lpp. [3] OV C 194, 31.7.1989., 24. lpp. -------------------------------------------------- PIELIKUMS 1. DAĻA KOPIENAS TIESĪBU AKTI Direktīvas a) Padomes 1986. gada 24. jūlija Direktīvas 86/364/EEK 1. panta 4. punkts, kas attiecas uz transportlīdzekļu atbilstības apliecinājumu Direktīvai 85/3/EEK par dažu autoceļu transportlīdzekļu svaru, gabarītiem un dažām citām tehniskajām īpašībām [1], kas paredz, ka transportlīdzekļiem var veikt gadījuma pārbaudes attiecībā uz vispārpieņemtiem svara standartiem un attiecībā uz vispārpieņemtiem gabarītu standartiem var veikt pārbaudes vienīgi tad, ja pastāv aizdomas par neatbilstību Direktīvai 85/3/EEK [2], kurā jaunākie grozījumi izdarīti ar Direktīvu 89/461/EEK [3] un Direktīvu 88/218/EEK [4], un Direktīvai 88/218/EEK, ar ko groza Direktīvu 85/3/EEK, kas attiecas uz noteikumu virkni, kuri paredz mehānisko saldēšanas iekārtu kontroles pasākumus; b) 5. panta 3. punkts Padomes 1977. gada 29. decembra Direktīvā 77/143/EEK par dalībvalstu likumu tuvināšanu attiecībā uz motorizēto transportlīdzekļu un to piekabju ekspluatācijas derīguma izmēģinājumiem [5], kas grozīta ar Direktīvu 88/449/EEK [6], kura paredz, ka katra dalībvalsts atzīst citā dalībvalstī izsniegto apliecinājumu tam, ka transportlīdzeklis ir izturējis ekspluatācijas derīguma izmēģinājumu; šis atzīšanas akts nozīmē, ka attiecīgās valstu varasiestādes var veikt pārbaudes jebkurā vietā šo valstu teritorijās; c) Padomes 1984. gada 19. decembra Direktīvas 84/647/EEK par transportlīdzekļu izmantošanu, kas nomāti bez vadītājiem preču pārvadājumiem pa autoceļiem, 2. panta 5. punkts [7], kas nosaka, ka atbilstību šai direktīvai apliecina ar vairākiem dokumentiem, kam jābūt nomātajā transportlīdzeklī, t. i., ar nomas līgumu un vadītāja darba līgumu; d) Padomes 1965. gada 13. maija Direktīvas 65/269/EEK 3. panta 2. punkts, kas attiecas uz dažu noteikumu standartizāciju, kas saistīti ar atļaujām veikt starp dalībvalstīm preču pārvadājumus pa autoceļiem [8], kas grozīta ar Direktīvu 83/572/EEK [9] un 85/505/EEK [10], kurās paredzēts, ka atļaujām jābūt transportlīdzeklī un tās jāuzrāda pēc jebkura attiecīgās valsts pilnvarotā inspekcijas darbinieka pieprasījuma; e) 3. panta 3., 4. un 5. punkts Padomes 1976. gada 20. janvāra Direktīvā 76/135/EEK par iekšējo ūdensceļu transportlīdzekļu kuģa derīguma licenču savstarpējo atzīšanu [11], kas grozīta ar Direktīvu 78/1016/EEK [12], kurā paredzēts, ka kuģa derīguma licence, sertifikāts vai atļauja jāuzrāda pēc attiecīgās valsts varasiestāžu pieprasījuma; f) Padomes 1982. gada 4. oktobra Direktīvas 82/714/EEK 17. panta 1. punkts, kas izklāsta tehniskās prasības iekšējo ūdensceļu transportlīdzekļiem [13], kurā paredzēts, ka dalībvalstis var jebkurā laikā pārbaudīt, vai uz šāda transportlīdzekļa ir derīgs sertifikāts atbilstoši šīs direktīvas noteikumiem. Regulas a) Padomes 1966. gada 28. jūlija Regulas Nr. 117/66/EEK par kopējo noteikumu ieviešanu starptautiskiem pasažieru pārvadājumiem ar starppilsētu un parastās satiksmes autobusiem [14] 9. un 10. pants, kas jebkuram pilnvarotam inspekcijas darbiniekam piešķir tiesības pārbaudīt un kontrolēt sertifikātus un dokumentus, kas paredzēti šajā regulā un noteikti Komisijas Regulā (EEK) Nr. 1016/68 [15], kurā grozījumi izdarīti ar Regulu (EEK) Nr. 2485/82 [16] (sertifikāts strādnieku pārvadāšanai ar starppilsētu un parastās satiksmes autobusiem, kā arī pasažieru pavadzīmju grāmatiņa neregulāriem reisiem); b) Padomes 1972. gada 28. februāra Regulas Nr. 516/72/EEK par kopējo noteikumu ieviešanu turp un atpakaļ reisiem starp dalībvalstīm ar starppilsētu un parastās satiksmes autobusiem [17] 17. un 18. pants, kurā pēdējie grozījumi izdarīti ar Regulu (EEK) Nr. 2778/78 [18], kas nosaka, ka šajā regulā paredzētajai un ar Komisijas Regulu (EEK) Nr. 1172/72 [19] ieviestajai atļaujai, pasažieru sarakstam un pasažieru ceļošanas dokumentam jāatrodas transportlīdzeklī un tie ir jāuzrāda pēc jebkura pilnvarotā inspekcijas darbinieka pieprasījuma; c) Padomes 1972. gada 28. februāra Regulas Nr. 517/72/EEK par regulāro un speciālo regulāro pārvadājumu starp dalībvalstīm ar starppilsētu un parastās satiksmes autobusiem kopējo noteikumu ieviešanu [20] 17. pants, kurā pēdējie grozījumi izdarīti ar Regulu (EEK) Nr. 1301/78 [21], kas nosaka, ka regulas 3. pantā paredzētā un ar Komisijas Regulu 1172/72 ieviestā atļauja atrodas transportlīdzeklī un uzrādāma pēc jebkura pilnvarotā inspekcijas darbinieka pieprasījuma; d) 17. pants Padomes 1985. gada 20. decembra Regulā (EEK) Nr. 3820/85 par dažu sociālās jomas tiesību aktu, kas attiecas uz autotransportu, saskaņošanu [22], kas piešķir dalībvalstīm tiesības noteikt pasākumus, kas cita starpā ietver kontroles sistēmas darbības kārtības izstrādi, lai nodrošinātu šīs regulas prasību izpildi; e) 19. pants Padomes 1985. gada 20. decembra Regulā (EEK) Nr. 3821/85 par ierakstīšanas ierīcēm autotransportā [23], kas piešķir dalībvalstīm tiesības noteikt pasākumus, kas cita starpā ietver kontroles sistēmas darbības kārtības izstrādi un metožu un līdzekļu izvēli, lai nodrošinātu šīs regulas prasību izpildi; f) 2. pants Padomes 1976. gada 16. decembra Regulā (EEK) Nr. 3164/76 par Kopienas kvotām preču autopārvadājumiem starp dalībvalstīm [24], kurā jaunākie grozījumi izdarīti ar Regulu (EEK) Nr. 1841/88 [25], kas paredz, ka Kopienas atļauja jāuzrāda pēc jebkura pilnvarotā inspekcijas darbinieka pieprasījuma. 2. DAĻA Valstu likumi Preču un cilvēku pārvadājumiem izmantoto transportlīdzekļu vadītāju apliecību kontrole. [1] OV L 221, 7.8.1986., 48. lpp. [2] OV L 2, 3.1.1985., 14. lpp. [3] OV L 226, 3.8.1989., 7. lpp. [4] OV L 98, 15.4.1988., 48. lpp. [5] OV L 47, 18.2.1977., 47. lpp. [6] OV L 222, 12.8.1988., 10. lpp. [7] OV L 335, 22.12.1984., 72. lpp. [8] OV 88, 24.5.1965., 1469./65. lpp. [9] OV L 322, 28.11.1983., 33. lpp. [10] OV L 309, 21.11.1985., 27. lpp. [11] OV L 21, 29.1.1976., 10. lpp. [12] OV L 349, 13.12.1978., 31. lpp. [13] OV L 301, 28.10.1982., 1. lpp. [14] OV 147, 9.8.1966., 2688./66. lpp. [15] OV L 173, 22.7.1968., 8. lpp. [16] OV L 265, 15.9.1982., 5. lpp. [17] OV L 67, 20.3.1972., 13. lpp. [18] OV L 333, 30.11.1978., 4. lpp. [19] OV L 134, 12.6.1972., 1. lpp. [20] OV L 67, 20.3.1972., 19. lpp. [21] OV L 158, 16.6.1978., 1. lpp. [22] OV L 370, 31.12.1985., 1. lpp. [23] OV L 370, 31.12.1985., 8. lpp. [24] OV L 357, 29.12.1976., 1. lpp. [25] OV L 163, 30.6.1988., 1. lpp. --------------------------------------------------